《牡丹花二首》
唐代·徐夤

看遍花无胜此花，剪云披雪蘸丹砂。开当青律二三月，

破却长安千万家。天纵秾华刳鄙吝，春教妖艳毒豪奢。

不随寒令同时放，倍种双松与辟邪。

万万花中第一流，浅霞轻染嫩银瓯。能狂绮陌千金子，

也惑朱门万户侯。朝日照开携酒看，暮风吹落绕栏收。

诗书满架尘埃扑，尽日无人略举头。

作者简介：徐夤：字昭梦，福建莆田人。登乾宁进士第，授秘书省正字。依王审知，礼待简略，遂拂衣去，归隐延寿溪（现留于绶溪公园，系莆田二十四景之一）。著有《探龙》、《钓矶》二集，诗二百六十五首。